CELEX: 62016CN0277
Language: el
Date: 2016-05-17 00:00:00
Title: Υπόθεση C-277/16: Αίτηση προδικαστικής αποφάσεως την οποία υπέβαλε το Sąd Najwyższy (Πολωνία) στις 17 Μαΐου 2016 — Polkomtel sp. z o.o. κατά Prezes Urzędu Komunikacji Elektronicznej

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/30
            
         Αίτηση προδικαστικής αποφάσεως την οποία υπέβαλε το Sąd Najwyższy (Πολωνία) στις 17 Μαΐου 2016 — Polkomtel sp. z o.o. κατά Prezes Urzędu Komunikacji Elektronicznej
   (Υπόθεση C-277/16)
   (2016/C 335/40)
   Γλώσσα διαδικασίας: η πολωνική
   
      Αιτούν δικαστήριο
   
   Sąd Najwyższy
   
      Διάδικοι στην υπόθεση της κύριας δίκης
   
   
      Αναιρεσείουσα: Polkomtel sp. z o.o.
   
      Αναιρεσίβλητος: Prezes Urzędu Komunikacji Elektronicznej
   
      Προδικαστικά ερωτήματα
   
   
               1)
            
            
               Πρέπει οι συνδυασμένες διατάξεις των άρθρων 13 και 8, παράγραφος 4, της οδηγίας 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση) (1), όπως είχε αρχικώς, να ερμηνευθούν υπό την έννοια ότι, όταν σε φορέα εκμεταλλεύσεως με σημαντική ισχύ στην αγορά επιβάλλεται υποχρέωση καθορισμού των τιμών του με γνώμονα το κόστος του, η εθνική ρυθμιστική αρχή δύναται, προκειμένου να επιτευχθούν οι σκοποί προαγωγής της αποδοτικότητας και του βιώσιμου ανταγωνισμού, να καθορίσει την τιμή για την αποτελούσα αντικείμενο της εν λόγω υποχρεώσεως υπηρεσία σε επίπεδο το οποίο υπολείπεται του κόστους εκπληρώσεως της παροχής αυτής από τον φορέα εκμεταλλεύσεως, όπως το κόστος αυτό έχει επαληθευθεί από την εθνική ρυθμιστική αρχή και έχει αναγνωριστεί από αυτήν ως έχον αιτιώδη σύνδεσμο με την εν λόγω υπηρεσία;
            
         
               2)
            
            
               Πρέπει οι συνδυασμένες διατάξεις του άρθρου 13, παράγραφος 3, και του άρθρου 8, παράγραφος 4, της οδηγίας 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση), όπως είχε αρχικώς, σε συνδυασμό με το άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης, να ερμηνευθούν υπό την έννοια ότι η εθνική ρυθμιστική αρχή δύναται να επιβάλει στον φορέα εκμεταλλεύσεως, ο οποίος οφείλει να καθορίζει τις τιμές του με γνώμονα το κόστος του, την υποχρέωση να καθορίζει ετησίως την τιμή με βάση τα επικαιροποιημένα κοστολογικά δεδομένα και να υποβάλλει στην εθνική ρυθμιστική αρχή προς επαλήθευση, πριν από την εφαρμογή της στην αγορά, την κατ’ αυτόν τον τρόπο καθορισθείσα τιμή μαζί με έκθεση δικαιολογήσεως του κόστους;
            
         
               3)
            
            
               Πρέπει το άρθρο 13, παράγραφος 3, της οδηγίας 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση), όπως είχε αρχικώς, σε συνδυασμό με το άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης, να ερμηνευθεί υπό την έννοια ότι στον φορέα εκμεταλλεύσεως, ο οποίος οφείλει να καθορίζει τις τιμές του με γνώμονα το κόστος του, δύναται να επιβληθεί από την εθνική ρυθμιστική αρχή η προσαρμογή της τιμής του μόνον όταν ο φορέας εκμεταλλεύσεως καθόρισε αρχικώς την τιμή μόνος του και άρχισε να την εφαρμόζει ή επίσης όταν ο φορέας εκμεταλλεύσεως εφαρμόζει μεν την προκαθορισμένη από την εθνική ρυθμιστική αρχή τιμή, αλλά από την έκθεση δικαιολογήσεως του κόστους για την επόμενη περίοδο αναφοράς προκύπτει ότι η προκαθορισμένη από την εθνική ρυθμιστική αρχή τιμή υπερβαίνει το κόστος του φορέα εκμεταλλεύσεως;
            
         
      (1)  ΕΕ 2002, L 108, σ. 7.